Source: http://szszbm-ertektar.hu/ertek.php?azon=235
Timestamp: 2019-10-16 04:40:33+00:00

Document:
Szabolcs-Szatmár-Bereg megye történeti kertjei
(Épített környezet szakterületi kategória)
Megyénk számos – az épített örökség részét képező – műemlékkel rendelkezik. A templomok, egykori intézményépületek (iskola, kórház, hivatal, múzeum, bank. stb.), lakóházak, épített ipartörténeti emlékek stb. mellett a műemlék épületek egy része kúria vagy kastély.
A kúriák általában kisebb alapterületű épületek, melyek elsősorban a benne élők lakhatását biztosították, de e mellett a környék és a tulajdonos gazdasági életének, gazdálkodó tevékenységének szervező központjai is voltak. A kastélyok az egykori társadalmi elit inkább reprezentációt és lakhatást szolgáló épületei.
A XVIII. század végétől kezdődően a kúria- és kastély épületek mellé szinte minden esetben társult egy jelentősebb park, illetve kert is, függetlenül attól, hogy az épület elsődleges funkciója mi volt. E kertek, parkok főépület közeli része többnyire reprezentációs célokat szolgált, azaz díszkertként, díszparkként volt kialakítva még akkor is, ha egyébként maga a kúria és környezete elsősorban uradalmi, azaz gazdasági épület volt. E jelentős épületekhez kapcsolódó, nem kevésbé jelentős kertek, parkok a történeti kertek.
A műemlékvédelem e sajátos tárgyát képező alkotások vonatkozó törvény szerinti definiálása, beazonosítása éppen folyamatban van, azaz a jogalkotást kísérő végrehajtás zajlik, így ma számos kertünk, parkunk még „csak” regisztrált örökségi érték és nem nyilvántartott örökségi érték. a nyilvántartott örökségi érték kategória megalapozó kutatás alapján „jár” és ezzel együtt születik meg a „történeti kert” címke is. Pillanatnyilag nincs pontos számunk arról, hogy hazánkban (megyénkben) hány történeti kert van. A történeti kertek nem hivatalos adatbázisa (historicgarden.net) Magyarország 19 megyéjében több mint 1500 történeti kertről tartalmaz adatokat.
Talán a megyénkbeli kastélyok nem jelentős száma az oka annak, hogy a történeti kertek előbb említett adatbázisának térképlapja csak néhány helyszínt tüntet fel itt, annak ellenére, hogy a mögöttes adatokban csaknem 70 bejegyzést, azaz történeti kertet találunk.
Czóbel kúria és kertje
Teleki-Rabovay-kastély és kertje
Újhelyi-kastély és kertje
Gencsy-kastély és kertje
Károlyi-kastély és kertje
Bay-kastély és kertje
Vay-kastély és parkja
Kölcsey-Kende-kúria és kertje
Képessy-kastély
Elek-kúria és kertje
Jármy-kúria és kertje
Orosz kúria és kertje
Eröss kúria és kertje
Dessewffy-kastély és parkja
Jékey-kúria és kertje
Csizmadia-kúria és kertje
Szuhányi-Válly kastély
Liptay-féle kert
Kállay-kúria és kertje
Gyulaházy-kúria parkja
Medve-kastély
Gencsy kastély és parkja
Domahidy-kúria és kertje
Tisza kastélypark
Ibrányi-Fráter-kúria és kertje
Molnár-kastély
Lónyai-féle kert
Forgách-kastély és kertje
Luby-kastély és kertje
Perényi-kastély és kertje
Csuha-Kállay-kúria és kertje
Bogáthy-kúria
Jármy-Jordán-kastély
Telegdi-kastély
Németh-kúria
Mikecz kúria és kertje
Víg kastély és parkja (Tölgyesszögtanya)
Domahidy-kastély és kertje
Orosz-kastély és kertje
Patay-kastély és kertje
Zathureczky-kastély és kertje
Andrássy-kastély és kertje
Andrássy Aladár-kastély
Korniss-Dogály kastélykert
Lónyay-Odeskalchy-kastély és kertje
Uray-kastély
Mezőssy-kastély
Vay-kastély és kertje
Tomcsányi-Lónyai-kastély és kertje
Vitka Újhelyi-féle kert

References: kúria 
 kúria 
 kúria 
 kúria 
 kúria 
 kúria